《长至日上公献寿》
唐代·李竦

候晓金门辟，乘时玉历长。羽仪瞻上宰，云物丽初阳。

汉礼方传珮，尧年正捧觞。日行临观阙，帝锡洽珪璋。

盛美超三代，洪休降百祥。自怜朝末坐，空此咏无疆。

作者简介：（?—788）唐赵州平棘人，字特卿。代宗大历二年进士。历司勋员外郎、吏部郎中。德宗建中四年，官中书舍人。泾原兵乱，帝奔奉天，竦逾垣走，追及帝于咸阳。贞元二年，自京兆少尹迁户部侍郎、判盐铁榷酒。三年，出为鄂岳观察使。